Llista i classifica les entitats que s'esmenten al text:
Olga Tubau i Martínez (París, 1961) és una advocada catalana. És coneguda per haver assumit la defensa del major dels Mossos d'Esquadra Josep Lluís Trapero i de la intendenta Teresa Laplana en el judici a l'Audiència Nacional de Madrid, a fi d'evitar-ne la presó malgrat l'acusació i el processament pels delictes de rebel·lió i sedició, en el marc del Judici al procés independentista català. Tubau va llicenciar-se en dret a la Universitat de Barcelona el 1985 i va fer un màster en dret penal a la mateixa universitat. Va començar a treballar com a penalista al despatx de Francesc Jufresa, fins que va muntar el seu bufet el 2004. Ha estat membre de la junta de govern de l'Il·lustre Col·legi d'Advocats de Barcelona i advocada assessora del servei d'atenció a les víctimes de delictes de l'Ajuntament de Barcelona. També exerceix periòdicament com a professora de dret penal. Tubau ha treballat d'advocada en desenes de casos, alguns de força mediàtics, com la defensa del regidor de l'Ajuntament de Banyoles Josep Alsina arran de l'accident del Naufragi de l'estany de Banyoles, o la defensa de Segundo Marey, un venedor immobiliari segrestat pels Grups Antiterroristes d'Alliberament perquè havia estat confós per un membre de l'organització Euskadi Ta Askatasuna. El judici del cas Marey va acabar el 1998 amb la condemna a presó del ministre d'Interior José Barrionuevo, del director general de seguretat de l'estat Rafael Vera i del governador civil de Biscaia Julián Sancristóbal. També van ser condemnats a pagar una indemnització de trenta milions de pessetes. També va ser l'artífex de l'absolució dels policies acusats de les lesions a l'ull esquerre en el cas Ester Quintana.
Olga Tubau i Martínez : persona, París : Entitat_Geopolítica, Josep Lluís Trapero : persona, Teresa Laplana : persona, Audiència Nacional : organització, Madrid : Entitat_Geopolítica, Tubau : persona, Universitat de Barcelona : educació, Francesc Jufresa : persona, Ajuntament de Barcelona : govern, Ajuntament de Banyoles : govern, Josep Alsina : persona, Segundo Marey : persona, Euskadi Ta Askatasuna : organització, Interior : govern, José Barrionuevo : polític, Rafael Vera : polític, Biscaia : Entitat_Geopolítica, Julián Sancristóbal : polític, Mossos d'Esquadra : organització, Judici al procés independentista català : esdeveniment, Il·lustre Col·legi d'Advocats de Barcelona : organització, Naufragi de l'estany de Banyoles : desastre, Grups Antiterroristes d'Alliberament : organització